कोडवा समुदाय के कई बुजुर्गों का कहना है कि ‘मैसूर का शेर’ कहे जाने वाले टीपू सुल्तान ने 1784 से 1799 के बीज कोडवा समुदाय के सैकड़ों लोगों को पकड़ा और उनकी हत्या की. फ़र्स्टपोस्ट से बातचीत के दौरान कर्नाटक कोडवा साहित्य अकादमी के पूर्व अध्यक्ष बी पी अप्पन्ना ने कहा कि टीपू सुल्तान एक निर्दयी शासक था. उसने जिले में 300 मंदिर तोड़े. अपन्ना का दावा है कि टीपू सुल्तान ने 'हजारों कोडवा लोगों का जोर-जबर्दस्ती से धर्म-परिवर्तन किया. नापेकुलू के हजारों मुसलमान कोडवा परंपरा और संस्कृति के दायरे में इस्लाम का पालन करते हैं जो इस बात का प्रमाण है कि उनके ऊपर जुल्म हुआ था.' अप्पन्ना ने कहा कि टीपू सुल्तान और उसके पिता हैदर अली ने जिले को जीतने के लिए 30 दफे चढ़ाई की लेकिन हर बार नाकाम रहे. अप्पन्ना के मुताबिक, 'टीपू सुल्तान मौके की तलाश में था और उसे 1785 में ऐसा मौका हाथ लगा जब उसने कोडवा लोगों का संहार किया.'